cyanic-selkie/wikianc huggingface dataset:
יחסי גינאה המשוונית–מקסיקו
יחסי סחר
בשנת 2019 הסתכם המסחר בין גינאה המשוונית למקסיקו ב-69 מיליון דולר. הייצוא העיקרי של גינאה המשוונית למקסיקו כולל: מכונות, דלקים מינרליים ותבניות חול ליציקה. הייצוא העיקרי של מקסיקו לגינאה המשוונית כולל: מקררים, דגים קפואים ושמרים חיים מיובשים.
ניקולה זלבסקי
קריירת מועדונים
זלבסקי הוא תוצר מחלקת הנוער של רומא מהסרייה א'. ב-6 במאי 2021 ערך את הופעת הבכורה שלו בקבוצה הבוגרת של המועדון, בניצחון 2–3 על מנצ'סטר יונייטד במסגרת שלב חצי הגמר של הליגה האירופית לעונת עונת 2020/2021 בליגה האירופית. ב-9 במאי ערך את הופעת הבכורה שלו בליגה, בניצחון 0–5 על קרוטונה במסגרת המחזור ה-35 לעונת 2020/2021. אלו היו הופעותיו היחידות בעונת.
קריירה בינלאומית
זלבסקי היה חלק מסגל נבחרת פולין עד גיל 20 בטורניר גביע העולם עד גיל 20, וערך הופעה אחת בטורניר.
ב-5 בספטמבר 2021 ערך את הופעת הבכורה שלו בנבחרת פולין, בניצחון 1–7 על נבחרת סן מרינו במסגרת מוקדמות מונדיאל 2022.
נכלל בסגל נבחרת פולין לטורניר מונדיאל 2022.
זולטאן רונאי
זולטאן רונאי (במקור רוזנטל, בשם ספרותי בדוי זולטאן ואנדור, בהונגרית: Rónai Zoltán; בודפשט, 16 באוגוסט 1880 – בריסל, 17 במאי 1940) היה עורך דין, סוציולוג, פוליטיקאי סוציאל-דמוקרטי קומיסר העם לענייני משפט (שר משפטים) ואחר כך סגן קומיסר העם לענייני פנים (סגן שר הפנים), חבר "מועצת הפיקוד המהפכני" בתקופת הרפובליקה הסובייטית ההונגרית, גיסו של ז'יגמונד קונפי.
עד 1919
זולטאן רונאי נולד במשפחה יהודית, למד בתיכון בבודפשט ולאחר מכן החל משנת 1898 ללמוד בפקולטה למשפטים וכן מדע מדינה באוניברסיטת בודפשט (היום אוניברסיטת אטווש לוראנד), שם קיבל דוקטור במשפטים וב-1908 את רישיון עורך הדין. לאחר מכן פתח משרד עורכי דין בבודפשט, בכתובת Váci körút 21 (היום: Bajcsy-Zsilinszky út). לפני מלחמת העולם הראשונה הצטרף למפלגה הסוציאל-דמוקרטית ההונגרית (MSZDP), היה הנציג המשפטי של כמה איגודים מקצועיים, כתב מאמרים עבור היומון נפסבה ו"סוציאליזם", כמו גם לכתב העת למשפטים, והיה חבר בחוג גליליאו.
בשנת 1919
ב-22 בינואר 1919 מינתה אותו ממשלת מיהאי קארואי לפרופסור מן המניין באוניברסיטת בודפשט והיה עליו ללמד מדע המדינה. בשל חילוקי דעות בין הפקולטה לשרת התרבות, רונאי הושבע בפני מועצת השרים (ממשלה) ב-4 בפברואר, אך לא הייתה לו הזדמנות ללמד בשל התפקד הפוליטי שקיבל על עצמו. בממשלת ברינקי הפך לצד דיולה פיידל מזכיר מדיני (סגן שר) לעבודה ולרווחה בפברואר 1919. עם הקמת הרפובליקה הסובייטית ההונגרית ב-21 במרץ ועד 24 ביוני היה קומיסר העם לענייני משפט (שר המשפטים). הוא פיתח את חוקת הרפובליקה, הקים וארגן את רשת בתי המשפט המהפכניים, וגם הסדיר ופיקח על פעולתם. ביום הכרזת הרפובליקה, הוא עדיין התנגד, אך מאוחר יותר קיבל את איחוד שתי מפלגות העובדים (הסוציאל-דמוקרטית והקומוניסטית). ב-23 ביוני האספה הלאומית של המועצות (סובייטים) בחרה בוועד הניהול המרכזי של הרפובליקה, שגם הוא הפך בו לחבר. הוועדת המסדרת בחרה מחדש את קומיסרי העם למחרת, ורונאי מונה לסגן קומיסר העם לענייני פנים (סגן שר הפנים) בנוסף, החל מה-29 ביוני 1919, עמד בעצם גם בראש הקומיסריאט העם למשפט במקום פטר אגושטון (שוב שר המשפטים). במשך 133 הימים של הרפובליקה הוא השתייך לזרוע המרכזית של ז'יגמונד קונפי, גיסו.
לאחר נפילת הרפובליקה
לאחר נפילת הרפובליקה, ממשלת פיידל מינתה אותו למזכיר מדיני לענייני פנים (סגן שר הפנים), אך הוא לא נכנס לתפקיד, והיגר לווינה, שם הפך לאחד ממנהיגי "קבוצת האור" לצד וילמוש בהם וקונפי. הוא כתב מספר מאמרים עבור עיתון המפלגה הסוציאל-דמוקרטית האוסטרית, ה-Der Kamp, ופרסם גם בשם הבדוי זולטאן ואנדור בנפסבה ובסוציאליזם. במאמריו הוא מתח ביקורת על המשטר של מיקלוש הורטי בהונגריה ועל הסוציאל-דמוקרטים ההונגרים. בינתיים נתבע מספר פעמים בהונגריה. לאחר הדיקטטורה הפרולטרית, המינויים שנעשו בתקופה שלאחר מהפכת החרציות בוטלו, כלומר ההחלטה שהכריזה על מינויו כפרופסור באוניברסיטה ברוני כבלתי חוקית ואסרה עליו להחזיק בתואר פרופסור באוניברסיטה. בשנת 1921 הצטרף רונאי לקבוצה ההונגרית של מה שכונה "הבינלאומי שניים וחצי". לאחר תבוסת מרד שוצבונד, הוא עבר מווינה לפראג ולאחר מכן לציריך, לימים התגורר בבלגיה, שם עבד אצל פרידריך אדלר במזכירות האיגוד הבינלאומי לפועלים סוציאליסטיים (SZMI) וערך את עיתונו, International Information. בשנות ה-30 של המאה ה-20, בין השנים 1934–1938, החל שוב לכתוב מאמרים ל"סוציאליזם", והיה ראש הטור בעיתון. הוא התאבד לאחר הפלישה הגרמנית לבלגיה.
משפחתו
אביו היה ברנאט רונאי (1847–1918) (רוזנטל עד 1882), סוחר יליד קישקונפלדיהאזה ושל אילונה קישפאלבי (1855–1943) (קליין עד 1878), ילידת משפחה יהודית גם היא. לזולטאן היו שני אחים: שאנדור רונאי וארז'בט רונאי, אשתו השנייה של ז'יגמונד קונפי. ב-8 ביולי 1918 בבודפשט, נשא זולטאן רונאי את פלורה פּייזנר, מורה, בתם של איגנץ פּייזנר ושל ברתה וייס.
זאק מקמאת'
זאקרי מייקל "זאק" מקמאת' (באנגלית: Zachary Michael "Zac" MacMath; נולד ב-7 באוגוסט 1991) הוא שחקן אמריקאי-יהודי שמשחק בעמדת השוער בקבוצת ריאל סולט לייק בליגת ה-MLS.
קריירת מועדונים
מקמאת' נולד בסיינט פיטרסברג, פלורידה, ארצות הברית. אמו היא יהודייה, אביו הוא נוצרי-קתולי, והוא מגדיר עצמו גם כיהודי. הוא אף חגג בר מצווה בבית הכנסת הרפורמי "בית אל" שבעיר הולדתו.
מקמאת' החל את הקריירה בקבוצת פילדלפיה יוניון, אשר בחרה בו במקום החמישי של דראפט ה-MLS לשנת 2011.
נבחרות ארצות הברית
מקמאת' היה בעברו שוער בנבחרת הנערים עד גיל 17 ובנבחרת ארצות הברית עד גיל 20. הוא זומן גם לסגל הנבחרת האולימפית עד גיל 23, אך לאימונים מקדימים בלבד.
הוא שיחק במכביה ה-18 בישראל, עם הקבוצה האמריקאית, בשנת 2009.
Smashing Four
Smashing four הוא משחק אסטרטגיה מבוסס תורות, המפותח על ידי החברה הצ'כית Geewa (בהמשך נרכשה על ידי חברה AppLovin מארצות הברית). נצברו 8 מיליון הורדות של המשחק מאז יציאתו לאור בשנת 2018.
אופן המשחק
כל שחקן מרכיב לעצמו קבוצה של ארבעה שחקנים (גיבורים, Heroes). לכל שחקן יש נזק, כמות חיים, מהירות, משקל, גודל וכוח מיוחד.
המטרה היא להרוג את כל השחקנים של היריב. המשחק מבוסס תורות, כלומר לך יש תור לתקוף וליריב יש תור לתקוף.
זירות
לכל זירה יש מאפיין מיוחד.
נפוצים
השחקנים הנפוצים ביותר. מקבלים אותם מכל "אורב" (דבר שהשחקן פותח כדי לקבל קלפים). נפתחים בשלב 1.
נדירים
מקבלים אותם מ"אורב" נדיר ומעלה. נפתחים בשלב 3.
אפיים
השחקנים הנדירים ביותר. נפתחים בשלב 5.
אורבים
השחקן פותח אורבים (Orbs) כדי לצבור קלפים.
שווי הפרסים עולה לפי הזירה.
ישנם 5 סוגים:
קוסטאס פאפאניקולאו
קונסטנטינוס "קוסטאס" פאפאניקולאו (ביוונית: 'Κωνσταντίνος "Κώστας" Παπανικολάου, נולד ב-31 ביולי 1990 בטריקלה, יוון) הוא כדורסלן יווני המשחק בעמדת הסמול פורוורד בקבוצת אולימפיאקוס מהליגה היוונית והיורוליג ובנבחרת יוון.
קריירת מועדונים
פאפאניקולאו החל את הקריירה המקצוענית שלו בקבוצת אריס סלוניקי היוונית, ששיחקה אז בליגת העל. הוא שיחק בקבוצה במשך עונה אחת, שבמהלכה זכה בפרס ה-MVP של משחק אולסטאר הצעירים של הליגה, ובפרס השחקן הצעיר של העונה בליגה. לאחר עונה זו עבר פאפאניקולאו לאולימפיאקוס פיראוס תמורת סכום של 950,000 אירו, כשחוזהו כולל שכר של 1.3 מיליוני אירו למשך תקופה של חמש שנים וסעיף יציאה ל-NBA על סך מיליון אירו. הוא שיחק בקבוצה במשך ארבע עונות, שבמהלכן זכה איתה בשתי אליפויות יורוליג רצופות, פעם אחת באליפות הליגה היוונית (2012) ובפרס הכוכב העולה של היורוליג לעונת. כמו כן, פאפאניקולאו העמיד עצמו לבחירה בדראפט ה-NBA 2012, בו נבחר בסיבוב השני (#48) על ידי ניו יורק ניקס.
בקיץ 2013 חתם פאפאניקולאו בברצלונה תמורת 1.5 מיליון יורו שהועברו לקבוצתו הקודמת, על חוזה של 5.5 מיליון יורו לשלוש שנים, עם אופציה לשנה נוספת. החוזה כלל סעיף יציאה ל-NBA של 1.1 מיליון לקיץ הראשון ו-0.75 מיליון לקיץ השני. במהלך השנים זכויות השחקן עליו ב-NBA עברו מניו יורק לפורטלנד טרייל בלייזרס (במסגרת שכלל את ריימונד פלטון) ומשם ליוסטון רוקטס (בטרייד על תומאס רובינסון). אחרי שזכה עם ברצלונה באליפות הליגה הספרדית בעונתו הראשונה בקבוצה, עבר פאפאניקולאו בספטמבר לשחק ביוסטון. במהלך עונת הרוקי שלו, שבה היה מושבת לזמן רב עקב פציעה, השתתף במשחק הכוכבים העולים בסוף-שבוע האולסטאר של ה-NBA, והעמיד ממוצעים של 4.2 נקודות ו-2.7 ריבאונדים ב-18.5 דקות למשחק. בסיום העונה חוזהו ביוסטון הוארך בשנה.
ביולי הועבר פאפאניקולאו יחד עם ג'ואי דורסי, ניק ג'ונסון, פאבלו פריג'יוני ובחירת סיבוב ראשון בדראפט 2016 לדנוור נאגטס, בטרייד שהעביר ליוסטון את טיי לוסון ובחירת סיבוב שני בדראפט 2017. כחודש לאחר מכן הוא נופה מסגל הנאגטס, והוחתם על ידי הקבוצה מחדש בנובמבר. בינואר הוא נופה מסגל הנאגטס פעם נוספת. שבועיים לאחר מכן חתם פאפאניקולאו באולימפיאקוס פעם נוספת, לתקופה של שנתיים וחצי. בקיץ 2018 האריך "פאפא" את חוזהו באולימפיאקוס בשלוש שנים נוספות.
קריירה בינלאומית
פאפניקולאו זכה עם נבחרת יוון הצעירה במדליית כסף באליפות אירופה עד גיל 18 ב-, ובמדליית הזהב בזו של שנת. בשנה שלאחר מכן זכה עם הנבחרת הלאומית עד גיל 19 במדליית הכסף באליפות אירופה עד גיל 19, ובשנה לאחר מכן זכה עם נבחרת העתודה של יוון באליפות אירופה עד גיל 20, נבחר לחמישיית הטורניר והוכתר ל-MVP. ב- הופיע לראשונה במדי הנבחרת הבוגרת של יוון, במשחק ידידות. ב- זכה עם נבחרת העתודה במדליית הכסף בטורניר שזכתה בו שנה קודם לכן. פאפאניקולאו שיחק במדי נבחרת יוון בארבעה טורנירי יורובאסקט (2011, 2013, 2015, 2017), בטורניר הקדם-אולימפי של אולימפיאדת לונדון ב-2012 ובמונדובאסקט 2014.
תארים
{{טורים
תארים קבוצתיים
,, ,
תארים אישיים
,
,, ,
}}
ג'ורג' מקגיניס
ג'ורג' מקגיניס (באנגלית: George McGinnis; נולד ב-12 באוגוסט 1950) הוא כדורסלן עבר אמריקאי, ששיחק בליגות ה-ABA וה-NBA בין השנים 1971–1982. ממוצעיו הכוללים בשתי הליגות הם 20.2 נקודות, 11.0 ריבאונדים ו-3.7 אסיסטים למשחק.
בשנת 1997 נבחר כאחד מ-30 חברי קבוצת כל הזמנים של ה-ABA, ובספטמבר 2017 הוצג כחבר בהיכל התהילה של הכדורסל.
תיכון ומכללות
מקגיניס נולד וגדל בעיר אינדיאנפוליס שבאינדיאנה. כשחקן קבוצת הכדורסל של "תיכון ג'ורג' וושינגטון" המקומי בו למד, זכה באליפות התיכונים של אינדיאנה ונבחר לשחקן התיכונים המצטיין של אינדיאנה ("Indiana Mr. Basketball"). בשנת 1969 החל ללמוד באוניברסיטת אינדיאנה, ובעונתו היחידה בקבוצת הכדורסל של המכללה (1970–1971) קלע 30.0 נקודות והוריד 14.7 ריבאונדים בממוצע למשחק. בסיום אותה עונה, בה נבחר לחמישיית העונה השלישית של ליגת המכללות ("Third-team All-American"), עזב מקגיניס את האוניברסיטה והחל לשחק כדורסל מקצועי.
אינדיאנה פייסרס (ABA)
בשנת 1971 חתם מקגיניס בקבוצת אינדיאנה פייסרס מליגת הליגת ה-ABA, וכבר בעונתו הראשונה הפגין יכולת גבוהה כשרשם ממוצעים של 16.9 נקודות ו-9.7 ריבאונדים למשחק. בסיום אותה עונה נבחר לחמישיית הרוקיז של העונה לאחר שהוביל את קבוצתו, לצד מל דניאלס ורוג'ר בראון, לזכייה באליפות ה-ABA. בעונה הבאה הפך לאחד השחקנים המצטיינים בליגה עם ממוצעים עונתיים של 27.6 נקודות (מקום שני ב-ABA) ו-12.5 ריבאונדים למשחק (רביעי ב-ABA), ונבחר לראשונה להשתתף במשחק האולסטאר. בפלייאוף 1973 הוביל את הפייסרס לזכייה באליפות שנייה ברציפות, לאחר שגברה בסדרת הגמר על קנטקי קולונלס, שבה שיחקו דן איסל, ארטיס גילמור ולואי דמפיר. בסיום העונה זכה מקגיניס בתואר ה-MVP של פלייאוף ה-ABA, וכן נבחר לחמישייה השנייה של העונה.
בעונת 1973/1974 העפיל עם אינדיאנה לשלב גמר המערב, ובעונת 1974/1975 רשם את עונתו הטובה ביותר כשהוביל את קלעי הליגה עם 29.8 נקודות בממוצע למשחק וזכה בתואר ה-MVP של העונה הסדירה. בפלייאוף של אותה עונה העמיד מקגיניס שורה סטטיסטית מרשימה במיוחד של 32.3 נקודות, 15.9 ריבאונדים ו-8.2 אסיסטים למשחק, אך בגמר ה-ABA הפסידו הפייסרס לקנטקי בתוצאה 1–4.
פילדלפיה 76'
לקראת עונת עבר מקגיניס לשחק עבור פילדלפיה 76' מליגת ה-NBA, אשר בחרה אותו שנתיים קודם לכן בדראפט ה-NBA 1973 (בחירה 22). בעונתו הראשונה ב-NBA נבחר לחמישיית העונה הראשונה וסיים במקום החמישי בהצבעה לתואר ה-MVP של העונה לאחר שרשם ממוצעים של 23.0 נקודות, 12.6 ריבאונדים, 4.7 אסיסטים ו-2.7 חטיפות בממוצע למשחק. בעונתו השנייה בקבוצה הצטרף לפילדלפיה כוכב ה-ABA ג'וליוס ארווינג, ששיתוף הפעולה שלו עם מקגיניס, דאג קולינס ולויד פרי הוביל את הקבוצה בעונת לגמר ה-NBA, בו הפסידה לפורטלנד טרייל בלייזרס בתוצאה 2–4.
סוף הקריירה
באוגוסט 1978 נשלח מקגיניס בטרייד לדנוור נאגטס, בתמורה לבובי ג'ונס ולראלף סימפסון. בתקופתו כשחקן הנאגטס המשיך להציג יכולת טובה עם ממוצע של 20 נקודות למשחק, ועזר להרכיב קו קדמי דומיננטי לצד דייוויד תומפסון ודן איסל, אך הקבוצה הודחה כבר בשלב הראשון של פלייאוף 1979. באמצע עונת שלחו הנאגטס את מקגיניס בחזרה לאינדיאנה פייסרס, שעברו בינתיים לליגת ה-NBA, בתמורה לכוכב הצעיר אלכס אינגליש. בדיעבד, נחשבת עסקה זו כאחת הגרועות בתולדות הפייסרס, מאחר שאינגליש הפך בשנים הבאות לאחד הקלעים הגדולים בתולדות ה-NBA, בעוד מקגיניס עצמו היה בשלהי הקריירה ותרומתו לפייסרס הייתה שולית. בשתיים וחצי העונות הבאות קלע 9.4 נקודות למשחק עבור הפייסרס, ובסיום עונת פרש מקגיניס ממשחק, בגיל 31. בעת פרישתו דורג במקום השני בטבלת קלעי הפייסרס בכל הזמנים (אחרי רוג'ר בראון), וכן במקום השני בריבאונדים (אחרי מל דניאלס) ובחטיפות (אחרי דון ביוס), ובמקום השישי באסיסטים.
בשנת 1985 הועלתה גופייתו של מקגיניס עם המספר '30' לתקרת אולמה הביתי של אינדיאנה פייסרס, כהוקרה על תרומתו לקבוצה. בשנת 1997 נבחר כאחד מ-30 חברי קבוצת כל הזמנים של ה-ABA, שהורכבה לרגל חגיגות 30 שנה להקמת ה-ABA. בשנת 2017 נבחר להיכל התהילה של הכדורסל, במחזור שכלל בין היתר גם את טרייסי מקגריידי, ניקוס גאליס וביל סלף.
אילן ליזרוביץ
אילן ליזרוביץ (נולד ב-22 בינואר 1963, כ"ו טבת, ה' תשכ"ג) הוא עיתונאי, יועץ תקשורת ודובר, ומחנך ישראלי.
ביוגרפיה
נולד בשנת 1963 בבני ברק. התחנך בתיכון 'רמז' והתמחה במגמת ביולוגיה. לאחר סיום לימודיו התגייס לחיל הנח"ל במסגרת הגרעין בקיבוץ שמיר, והעביר את שירותו כחייל סדיר בלבנון ולאחר מכן במילואים בחיל התותחנים בשטחים במהלך ימי האינתיפאדה הראשונה. לאחר מכן, החל לשרת ביחידת דובר צה"ל, שם התמחה בהעברת סדנאות עמידה מול מצלמה לבכירי צה"ל.
לימודים וקריירה חדשותית
בתום שירותו הצבאי, למד לתואר ראשון במדעי המדינה, סוציולוגיה ואנתרופולוגיה באוניברסיטת חיפה, ולאחר מכן, למד לתואר שני בתקשורת ועיתונות באוניברסיטה העברית.
במקביל ללימודים אלו, החל לעבוד ככתב בקול ישראל בנושאי כלכלה, ספורט ופוליטיקה ואחרים. בינואר 1994, הצטרף לחברת החדשות של ערוץ 2, שהייתה אז בחודשיה הראשונים, ושימש בה ככתב שטח במשך יותר מ-16 שנים. ליזרוביץ סיקר בעיקר את תחומי ההתיישבות ביש"ע וכן את תחום הכלכלה, ובלט בעת שדיווח חדשות לבקרים את אירועי האינתיפאדה השנייה ואת הליך ההתנתקות מרצועת עזה . לאחריה, החל ליזרוביץ להרצות על התהליך בפני סטודנטים וחברי קהילות יהודיות ופלסטיניות בארצות הברית מטעם חברת החדשות של ערוץ 2.
קריירה פוליטית ועסקית
בשנת 2009, פרש ליזרוביץ מתחום העיתונאות והחל לכהן כיועץ תקשורת של שר התחבורה, ישראל כ"ץ עד לשנת 2011. בשנת 2012, עבר לשמש כדובר חברת נתיבי תחבורה עירוניים, האמונה על הקמת הרכבת הקלה בגוש דן.
חזרה לעיתונות וקריירה חינוכית
בשנת 2018, חזר ליזרוביץ לעולם החדשותי בתור כתב ועורך כלכלי בעיתון 'ישראל היום'. כשנה לאחר מכן, התמחה כמדריך טיולים בחו"ל והחל להדריך טיולי קבוצות מאורגנים בגאורגיה, רוסיה ויעדים נוספים. עם פרוץ מגפת הקורונה בשנת 2020, ליזרוביץ החל את לימודיו לתעודת הוראה כחלק מתוכנית להסבת אקדמאים בסמינר הקיבוצים.
לאחר סיום לימודיו, לימד בבית ספר יסודי ובחטיבת ביניים ברמת השרון, היסטוריה, אזרחות וחינוך פיננסי וזאת בנוסף להיותו מחנך.
כיום הוא מלמד גאוגרפיה, תנ"ך ותקשורת בתיכון "אהל שם" ברמת גן וכן משמש כמרצה לתקשורת, פרסום ועמידה מול מצלמה במספר מכללות, בתי ספר, ארגונים ומוסדות.
חיים אישיים
ליזרוביץ' מתגורר ברמת השרון, נשוי לסמדר ואב לשלושה ילדים.
2021 בקוריאה הדרומית
אירועים בשנת 2021 בקוריאה הדרומית.
כרם (עיר מקראית)
אפרתה, תקוע, עיטם, פעור, בית לחם, שרש\צבה(?), כרם, גלים, ביתר, מנחת. השם הסתום "טטם" הוא אולי שיבוש מנטופה.
זיהוי
זיהויה של כרם מקבוצה 9 של רשימת ערי יהודה סבוך, משום שהופעתה במקרא יחידאית, ומיקומה ידוע מתוכו רק באופן כללי מאד. לפיכך, כל זיהוי יהיה בגדר השערה. מקובל היה כי כרם זהה עם העיר בית הכרם הנזכרת ב, ב, ובמקורות חיצוניים. את בית הכרם יש לזהות בין ירושלים לתקוע, והצעת הזיהוי של בית הכרם באתר "רמת רחל" מסתברת מאד. אולם, מיקומה של כרם בקבוצה 9 מקשה על ההנחה כי כרם זהה לבית הכרם ושוכנת באותו אתר (רמת רחל). חלקה השני של הרשימה בקבוצה 9 כולל בעיקר יישובים המצויים באגן נחל שורק ויובליו, ולא בסמוך לרמת רחל. לעומת זאת בתוך התחום שמגדיר החלק השני של קבוצה 9 נמצא עין-כארים, כיום עין כרם, ולכן ייתכן ששמה של כרם מקבוצה 9 השתמר במקום זה. נמצאו כאן שרידים מתקופת הברזל, כך שהאתר התקיים בתקופת קיומה המשוערת של כרם שלפנינו. למעשה, אם לא היו לפנינו הנתונים על בית הכרם (ששמה לא נשתמר בשום מקום), אין ספק שכרם הייתה מזוהה בעין-כארים, בשל שימור השם בצירוף המיקום הגאוגרפי.
השם 'כרם' הוא מסוג השמות המורים על מאפיין שמטיבו עשוי להתאים ליישובים רבים, כמו השמות 'גת' (הקרוב ל'כרם'), 'שכה', 'אפק' וכן הלאה. לפיכך בהחלט ייתכן כי בהר יהודה התקיימו שני יישובים (או יותר), שמרכיב זה היה חלק משמם, וכי עין-כארים משמרת את שמו של יישוב מקראי קדום. המועמדת הטובה ביותר להיות יישוב זה היא כרם של קבוצה 9 ברשימת ערי יהודה.
כללו של דבר, עדיף לזהות את כרם מקבוצה 9 באתר שבעין-כארים, אף על פי שלא ניתן לשלול את האפשרות שהיא בכל זאת זהה לבית הכרם שבאתר רמת רחל.
Girl like Me
Girl like Me (בעברית: בחורה כמוני) הוא שיר שהוקלט על ידי הלהקה האמריקאית בלאק אייד פיז, ביחד עם הזמרת-יוצרת הקולומביאנית שאקירה, מתוך אלבום האולפן השמיני של הלהקה, Translation. השיר יצא לאור ב-4 בדצמבר 2020, על ידי חברות התקליטים ויל.איי.אם מיוזיק גרופ ואפיק רקורדס, כסינגל הרביעי מתוך האלבום.
השיר הגיע למקום השני במצעד האייטונס הלטיני של ארצות הברית.
ההקלטה המקורית
במקור, הוקלט השיר כבר בשנת 2008, תוך שתוכנן להיכלל באלבום , אך לבסוף נגנז היות שלא התאים לקו המוזיקלי של האלבום. בהמשך, הוציא ויל.איי.אם בשנת 2013, את אלבום האולפן הרביעי שלו, תוך שהוא הציע לשאקירה להקליט את השיר יחד עמו במטרה לכלול אותו באלבום. גם הרעיון הזה נגנז.
ההקלטה החדשה
השיר נכתב על ידי טים מיטשל, אלברט מננדז, ברנדן באקלי, ג'וני גולדשטיין, ג'ימי גומז, ויל.איי.אם ואפל.די.אפ והופק על ידי ג'וני גולדשטיין, ויל.איי.אם ושאקירה. השיר נכתב בשתי שפות: אנגלית וספרדית והוא מכיל בתוכו את סוגת הפופ והפופ הלטיני.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-233,000 השמעות ביממה אחת.
משמעות
בשיר יש אזכורים של דברים וידוענים שונים. השורות "Sacúdelo como Shaki" ו-"Your hips don't lie, they rock me", מאזכרות בתוכן את הלהיט "Hips Don't Lie" של שאקירה, שיצא לאור במקור בשנת 2006. בהמשך, ישנה השורה "Ones who look like Selena", שמדברת על הזמרת-יוצרת המקסיקנית-אמריקאית סלינה.
לקראת סוף השיר, מופיעה השורה "Shake your bunda like Anitta", שמאזכרת בתוכה את הזמרת-יוצרת הברזילאית אניטה.
ביקורת
כבר שיצא, סקרו את השיר שלל אתרי מוזיקה ומגזינים שונים, תוך שהפנו כלפיו ביקורות חיוביות. במגזין הדיגיטלי El Heraldo de México נכתב כי "הנערה מברנקייה הודיעה ברשתות החברתיות שלה כי ביום שישי הקרוב, 19 ביוני, ייצא שירה החדש "Girl like Me", שהוא חלק מהאלבום החדש Translation, של הבלאק אייד פיז". ב-Europa FM נכתב כי "בשיר יש שימוש בצלילי ריקוד מודרניים ובו שאקירה מצליחה להפתיעה בזכות הביצוע הבלתי צפוי שלה". באתר המוזיקה Jenesaispop נכתב כי "השיר מסתמן להיות להיט".
קלוקסצילין
קלוקסצילין (Cloxacillin) היא תרופה אנטיביוטית ממשפחת הפניצילין. התרופה משמשת לטיפול בזיהומים סטפילוקוקליים וניתנת בעירוי תוך-ורידי, בזריקה תוך-שרירית או פומית.
קלוקסצילין מסווגת כאיזוקסזוליל פניצילין, קבוצה של פניצילינים עמידים לפניצילינאז, עם פעילות נגד נקדים גראם חיוביים המפרישים פניצילינאז.
שימושים קליניים
קלוקסצילין משמשת לטיפול בזיהומים מזני Staphylococcus רגישים למתיצילין. היא פעילה גם נגד זני Streptococcus רגישים לפניצילין ונקדים גראם-חיוביים אל-אווירניים שונים, אולם בזיהומים מנקדים גראם-חיוביים שאינם סטפילוקוקליים, בנזילפניצילין עדיפה עליה.
התוויות היצרן קובעות מינון למבוגרים של 250–500 מ"ג ארבע פעמים ביום, ולילדים 50–100 מ"ג לק"ג גוף, גם כן ארבע פעמים ביום, עבור טיפול פומי. טיפול פומי אינו זמין בישראל. עבור טיפול תוך-ורידי בזיהומים סטפילוקוקליים משמעותיים, התרופה ניתנת בהמלצת ארגון הבריאות העולמי במינון של 6–12 גרם ביום על פני 4–6 מנות למבוגרים, ולילדים במינון 100–200 מ"ג לק"ג גוף ליום.
מבנה כימי
קלוקסצילין בנויה מחומצה 6-אמינופניצילינית שאליה מחוברת כשייר צדדי קבוצת איזוקסזוליל ואליה מחוברות קבוצת פניל עם אטום כלור וקבוצת מתיל. חומצה 6-אמינופניצילנית היא תרכובת אורגנית הבנויה משתי טבעות: המרובעת היא טבעת בטא לקטם, טבעת אמידית המכילה ארבעה אטומים, שהיא האתר הפעיל של התרופה המעכב את פעילות הטרנספפטידאז של החיידק, ואילו המחומשת הצמודה אליה היא תיאזולידין, שאליה קשורה קבוצת קרבוקסיל ושתי קבוצות מתיל.
מנגנון פעולה
מנגנון הפעולה של קלוקסצילין, כמו גם של יתר הפניצילינים, נובע מעיכוב האנזים טרנספפטידאז על ידי הטבעת הבטא לקטמית. תפקידו של אנזים זה, שגם משמש חלבון קושר פניצילין (PBP), הוא לקשר בין יחידות הפפטידוגליקן הבונות את דופן התא החיידקי ומייצבות אותה. עיכוב בניית הדופן חושף את התא החיידקי ללחצים אוסמוטיים, ולבסוף לפירוקו.
עמידות התרופה לפניצילינאז, אשר מוקנית לה מן השייר הצדדי שלה, שמונע את הקישור לאנזים זה, מאפשרת את פעילותה נגד חיידקי Staphylococcus, שברובם מייצרים פניצילינאז ועמידים לפניצילינים טבעיים.
פרמקוקינטיקה
הספיגה של קלוקסצילין במתן פומי טובה, ועומדת על כ-50%, כאשר מזון מפחית את ספיגת התרופה. דרך המתן של התרופה יכולה להיות פומית, אולם לזיהומים משמעותיים היא ניתנת תוך-ורידית. היא ניתנת כמלח נתרן, ובדם היא קשורה בשיעור של מעל 90% לחלבוני הפלזמה. כ-20% מן התרופה עוברים מטבוליזם כבדי. התרופה מופרשת בעיקר למרה, אך בשיעור של פחות מ-40% גם בכליה. זמן מחצית החיים של התרופה הוא 30 דקות.
תופעות לוואי
כבכל פניצילין, אלרגיה לקלוקסצילין היא תופעת לוואי נפוצה, אשר טווח הביטוי שלה נע בין פריחה לאנפילקסיס. תופעות לוואי נוספות המשותפות למשפחת הפניצילין כוללות היפוקלמיה, דלקת כליות אינטרסטיציאלית, נויטרופניה, דלקת מעי מקלוסטרידיואידס דיפיצילה, אנמיה המוליטית, מחלת הנסיוב הזר ופרכוסים.
פטמה הפוכה
פטמה הפוכה או פטמה שקועה הוא מצב רפואי נפוץ יחסית אשר בו הפטמה במקום להצביע כלפי חוץ במצבה התקין נכנסת כלפי פנים החזה - למעשה "מצביעה פנימה". בחלק מן המקרים התופעה תופיע באחת מן הפטמות בלבד ולא בשתיהן. מצב רפואי זה קורה בגברים ובנשים כאחד.
סימפטומים
"היפוך" של הפטמה כלפי פנים. הפטמה תצביע כלפי פנים ולא כלפי חוץ, בשתי הפטמות או באחת מהן.
גורמים
הגורמים המובילים לפטמה שקועה או הפוכה הם: בין 10 ל-20% מהנשים בעלות מצב רפואי זה נולדו כך. במקרים מסוימים התסמונת יכולה להיווצר בעקבות ירידה פתאומית במשקל.
רמות חומרה
שלוש דרגות מוגדרות לפטמה הפוכה:
הנקה
אומנם הנקה יכולה להיות מאתגרת במקרה של פטמה הפוכה, תינוק עדיין מסגול לכרוך את פיו מסביב לכל הפטמה ומכך לאפשר מעבר של חלב מהחזה לתינוק, ברוב המקרים. בנוסף גירוי הפטמה לפני ההנקה עלול לגרום לה לצאת חזרה למצבה התקני. חלק מהנשים מגלות שבזמן ההיריון וההנקה בעקבות שינויים הורמנליים הפטמה חוזרת למצבה התקני.
יצחק בן שחר
הרב אברהם יצחק בן שחר (נולד ב-1945) הוא רב ציוני דתי, כיהן כראש ישיבת קדומים, לימד בישיבות וחיבר מספר ספרים. נודע גם בשל גישתו הייחודית בלימוד תנ"ך ושיעוריו הרבים עליו.
ביוגרפיה
נולד לאפרים בן שחר ושושנה פועה (לבית שמשילביץ) אנשי חינוך.
בזמן מלחמת ששת הימים לחם עם חבריו הרבנים יוחנן פריד, איסר קלונסקי, ודב ביגון במסגרת החטיבה הירושלמית.
שימש כר"מ בישיבת שעלבים. בשנת ה'תשל"ח (1978) החל לשמש בהמלצת רבו הרצי"ה כראש ישיבת קדומים, ואליו הצטרפו בהמשך רבנים נוספים מבוגרי ישיבת מרכז הרב. במהלך השנים תלמידיו הקימו סביב הישיבה את שכונת גבעת רש"י בקדומים.
לימד תנ"ך בישיבת מרכז הרב, במכללת אורות ישראל, מדרשת אוריה בגבעת שמואל, בבית מדרש ישיבתי פתח תקווה ובמקומות נוספים.
משפחתו
בין אחיו של הרב בן שחר נמנים הרב ישראל בן שחר – ר"מ בישיבת קדומים ועורך ספרי הרב זלמן נחמיה גולדברג על חושן משפט, והרב יוסי בן שחר, ראש הוועדה ההלכתית רפואית של מד"א, ובעליה של ההוצאה לאור 'שחרית'.
נשא לאישה את הרבנית ברוריה (בתו של הרב ד"ר משה קטן מחבר אוצר לעזי רש"י) מרצה במכללות. בני הזוג גרים בקדומים, ולהם עשרה ילדים.
דרכו
מזוהה עם עמדות ישיבת מרכז הרב ובתקופת תוכנית ההתנתקות הצטרף לקוראים לסרב פקודה. כמו כן במהלך השנים האחרונות חתם על קול קורא נגד מסירת שטחים ופינוי מאחזים. שולל אלימות. כאשר ניקבו צמיגי גלגלים לאנשי מועצת יש"ע הוציא גילוי דעת יחד עם רבנים נוספים המגנים זאת. מרבני תנועת קוממיות, ובעבר כתב בעלון התנועה.
דגש מרכזי בשיטתו הוא על לימוד התנ"ך אותו הוא מלמד במקומות רבים בארץ, וכפי שתיאר אותו ואת שיטתו גיסו הרב יואל קטן: "לימוד חי ומפתֵח, המתחיל בפסוקי הספר וממשיך בביאורו המיוחד של הגר"א לכל פסוק ופסוק [תיאור זה ממחיש את שיטתו בלימוד משלי דווקא, בשאר ספרי התנ"ך אינו נצמד דווקא לגר"א, אלא מפרש בדרך כלל על דרך הפשט בתוספת נופך מדברי חז"ל, לעיתים מזכיר את פירוש רש"י, ולעיתים קרובות יותר - יסודות מפירוש הרמב"ן, אך עיקר היצמדותו היא לעולה מתוך פשטי המקראות], ומיניה וביה בהסבר עניינים עמוקים וחיוניים בעולמה של תורה ובעולמם של חיי תורה נכונים בהקשר לנאמר בפסוק ולמה שסביבו, באופן הפותח את הלב ואת העיניים. כך למשל הוא מפרש את הפסוק (יב, יא) 'עובד אדמתו ישבע לחם ומרדֵף ריקים חסר לב', מי ש'עובד אדמתו' בעל הלב הישר הוא אדם 'עובד', והוא עובד את האדמה דווקא, והאדמה שהוא עובד בה היא דווקא האדמה שלו. הכתוב מכווין לאדם שקרוב לטבעו האמיתי, שאינו מעוניין להיות תלוי באחרים, ושרצונו לעסוק בימי חייו ב'עסק' המצמיח פירות גשמיים ורוחניים. אותו אדם פונה דווקא לאדמה 'שלו', הוא שמח בחלקו, הוא חי ב'משבצת' שלו ואינו פוזל לחלקם של אחרים. אדם זה רחוק מקנאה ורחוק מכעס, מלא סיפוק ושמחת חיים, יש לו 'לב' (בניגוד לרודף הריקני המנוגד לו), עד שהמשל והנמשל מתערבים זה בזה".
משאל העם על עצמאות אלג'יריה (1962)
משאל העם על עצמאות אלג'יריה היה משאל עם שהתקיים באלג'יריה הצרפתית ב-1 ביולי 1962.
בעקבות משאל העם, צרפת הכריזה על עצמאותה של אלג'יריה ב-3 ביולי, שפורסם ביומן יום לאחר מכן, ואילו מנהיגי אלג'יריה הכריזו על עצמאותם ב-5 ביולי, שיחגג אחר כך כיום העצמאות של אלג'יריה. כאשר אלג'יריה הפסיקה להיות כחלק משליטתה של צרפת, היא גם הפסיקה את חברותה ב.
רקע כללי
מלחמת העצמאות של אלג'יריה התחילה יחד עם התקפות טוסיינט רוז' שבוצע על ידי החזית הלאומית לשחרור אלג'יריה (FLN) ב-1 בנובמבר 1954. המלחמה זלגה גם לצרפת, כולל משבר פוליטי ואלג'יראי במאי 1958 שהוביל לבסוף לנפילתה של הרפובליקה הצרפתית הרביעית. הכוחות הצרפתים השתמשו באמצעים אכזריים בשביל לדכא לאומנים אלג'יראים. שימוש אמצעים אלו גרמו לניכור בצרפת המטרופולינית והפחיתו את היוקרה הצרפתית.
ב-1960, נשיא צרפת, שארל דה גול, הסכים למשא ומתן עם ה-FLN לאחר קיומן של הפגנות גדולות באלג'יר ובערים אחרות. משאל עם מ-1961 איפשר את ההגדרה העצמית לאלג'יריה אושר על ידי כ-75% מהמצביעים (כולל כ-70% מהמצביעים באלג'יריה). המשא ומתן הסתיים עם חתימת הסכמי אוויאן במרץ 1962, שאושרו על ידי 91% מהמצביעים במשאל עם ב-8 באפריל.
תוצאות המשאל
שאלת משאל העם הייתה:
לאחר קיום המשאל
אף על פי שההכרזה הרשמית על עצמאותה של אלג'יריה נערכה ב-5 ביולי, צרפת הורשתה לשמור על בסיס הימים שלה במר אל קביר למשך 15 שנה. עם זאת, כל הכוחות נסוגו ב-1967.
ההיסטוריון הקנדי ג'ון סי. קיירנס הצהיר ב-1962 כי:
ג'יימס האקר
ג'יימס האקר (באנגלית: James Hecker) הוא קצין בדרגת גנרל בחיל האוויר של ארצות הברית המכהן כמפקד כוחות האוויר של ארצות הברית באירופה ובאפריקה.
ביוגרפיה
ביוני 2015 מונה למפקד חיל האוויר ה-19. באפריל 2017 מונה למפקד כוח המשימה של פיקוד מרכז באפגניסטן. ביולי 2018 מונה לסגן ראש אגף המבצעים במטות המשולבים. בנובמבר 2019 מונה למפקד ונשיא אוניברסיטת חיל האוויר. ביוני 2022 הועלה לדרגת גנרל ומונה למפקד כוחות האוויר של ארצות הברית באירופה ובאפריקה.
במהלך שירותו צבר מעל 3,600 שעות טיסה על מטוסי F-15, T-38 טאלון, F-22, ססנה 208 קרוואן, מסוקי HH-60 Pave Hawk וכטמ"ם MQ-1 פרדטור. הוא ביצע גיחות מבצעיות במהלך השלטת אזור אסור לטיסה בעיראק, במהלך מבצע כוח מאוחד ובמלחמת אפגניסטן.
האקר בעל תואר שני באווירונאוטיקה מאוניברסיטת אמברי-רידל, תואר שני באסטרטגיה מאוניברסיטת חיל האוויר, ובוגר קורס קצינים בכירים מהאוניברסיטה לביטחון לאומי.
משה קליין (זמר)
מֹשֶה קְלַיין (נולד בספטמבר 1994) הוא זמר חרדי ישראלי.
ביוגרפיה
אביו ממוצא תוניסאי ואמו מאוקראינה. גדל באשדוד.
יחסי מאלי–רוסיה
יחסי מאלי–רוסיה הם היחסים הדו-צדדיים בין מאלי לרוסיה.
משה קליין (זמר)
קריירה מוזיקלית
קליין החל את דרכו המוזיקלית עוד בהיותו נער כשהתמודד בתוכנית הריאלטי הקול הבא, שם החל להתפרסם. הוא הגיע לשלב הגמר של התחרות וסיים במקום השלישי.
יחסי מאלי–רוסיה
היחסים בעידן הסובייטי
ברית המועצות הכירה בעצמאותה של מאלי ב-7 ביולי 1960, ויחסים דיפלומטיים בין שתי המדינות כוננו ב-14 באוקטובר 1960. בעקבות קריסת הפדרציה של מאלי, ובשל התמיכה הצרפתית בסנגל, חיפש מודיבו קייטה, הנשיא הראשון של מאלי, קשרים הדוקים יותר עם ברית המועצות. בשנת 1961 שתי המדינות חתמו על חוזי סחר ותרבות, וברית המועצות העניקה מאלי הלוואות וסיוע אחר, שכללו רכישת שני מטוסי איליושין Il-18 עבור אייר מאלי. על פי הסכם התרבות רוסיה שלחה שחקני קרקס, מאמני ספורט וקבוצת כדורגל למאלי.
משה קליין (זמר)
קריירה מוזיקלית
בנובמבר 2016 הוציא את הסינגל הראשון שלו - "דבר נאה ומתקבל" בלחנו של אלי קליין.
יחסי מאלי–רוסיה
היחסים בעידן הסובייטי
כאשר הקיטה הושלכה על ידי מוסה טראורה על ידי הפיכה ב-1968, טראורה שיפר את היחסים עם צרפת ומדינות מערביות אחרות, אך מאלי נותרה תלויה בברית המועצות לצורך חימוש והכשרה של צבאה. כ-50 יועצים צבאיים סובייטים העניקו אימונים לשריון, ארטילריה ומצנחים לצבא מאלי, והכשירו את כל טייסי מאלי. הסובייטים שיפרו גם את בסיס חיל האוויר של מליה במופטי, ולעיתים השתמשו בשדות תעופה של מאלי כדי לביים טיסות אספקה לקבוצות שתמכו באנגולה.
היחסים עם הפדרציה הרוסית
ב-16 בינואר 1992 הכירה מאלי בפדרציה הרוסית כמדינה יורשת של ברית המועצות לאחר פירוקה של זו.
משה קליין (זמר)
קריירה מוזיקלית
ביוני 2019, שבועיים לאחר שניצל בנס כשרכבו נשרף, הוציא את הסינגל "נס" אותו כתב והלחין אלחנן אלחדד.
בינואר 2020 הוציא את הסינגל-קליפ הראשון שלו "שמחה שלמה". השיר צבר 1.5 מיליון צפיות באתר יוטיוב.
בינואר 2021 הוציא את הסינגל-קליפ השני שלו - "שיר פשוט", בלחנו של אלחנן אלחדד. השיר זכה במקום השני במצעד המוזיקה השנתי של הרדיו "קול חי מיוזיק", במקום השלישי במצעד של רדיו "קול ברמה", ובמקום השלישי במצעד של האתר כיכר השבת.
באוגוסט 2021 הוציא לאור את אלבום הבכורה שלו - "ניצוץ יהודי". בתשרי תשפ"ב זכה אלבומו בתואר "אלבום השנה" במצעד המוזיקה השנתי של האתר "כיכר השבת" ובמצעד של רדיו קול פליי. בהמשך אותו חודש התקיים מופע השקה לאלבומו.
בין פברואר 2022 לאוקטובר 2022 שפט קליין בתוכנית הריאלטי "המלחינים" ששודרה ברדיו קול חי.
באוגוסט 2022 הופיע קליין בהיכל שלמה בירושלים במופע "ניצוץ יהודי". מבקר המוזיקה של האתר כיכר השבת נתנאל לייפר נכח במופע וכתב
באוגוסט 2022 הוציא דואט עם הזמר גד אלבז - "לנסות", שיר אותו כתב והלחין אלחנן אלחדד. באוקטובר 2022 זכה הסינגל בתואר "דואט השנה" במצעד המוזיקה השנתי של תחנת הרדיו "קול פליי" לסיכום שנת תשפ"ב במוזיקה היהודית ומלחין השיר, אלחדד, זכה במצעד זה ובשאר המצעדים שנערכו לאותה שנה, בתואר "מלחין השנה".
חיים אישיים
קליין נשוי לפנינה ואב לשלושה ילדים.
את שם משפחתה של אשתו, קליין, אימץ לעצמו כשם במה ומאוחר יותר כשמו הרשמי.{{הערה|לפני כן נקרא חדד, {{קישור כללי|כתובת=https://www.kikar.co.il/385130.html|הכותב=נתנאל לייפר|כותרת=משה קליין בראיון לנתנאל לייפר בתכנית המבקר|אתר=כיכר השבת|תאריך=09.02.2021}}}; }}
וילי (כדורגלן)
וילי הורטנסיו ברבוסה (בפורטוגזית: Willie Hortencio Barbosa; נולד ב-15 במאי 1993 בקראבלאס שבברזיל) הוא כדורגלן ברזילאי המשחק בעמדת קשר הכנף.
קריירת מועדונים
וילי שחקן במגוון מועדונים בברזיל, ברומניה, בשווייץ ביוון ובבוליביה.
ב-6 בינואר 2022 חתם בעירוני קריית שמונה מליגת העל הישראלית.
איסבל בישופ
איסבל בישופ (באנגלית: Isabel Bishop; 3 במרץ 1902 – 19 בפברואר 1988) הייתה ציירת וגרפיקאית אמריקאית, אשר נודעה בזכות ציוריה של נשים עובדות, נוודים ותלמידים. לעיתים היא אף גלפה וחרטה בהתבסס על הציורים שלה. סגנון האמנות בתקופתה היה ריאליזם חברתי, והיא פיתחה טכניקה ריאליסטית משלה.
היא זכתה במספר פרסים מהאקדמיה האמריקנית לאמנויות ולספרות על עבודותיה בשנים 1943 ו-1987, ואף הייתה האישה הראשונה לכהן כסגנית הנשיא באקדמיה זו. בנוסף, הוענק לה פרס על הישגים יוצאים מן הכלל בתחום האמנות על ידי ג'ימי קרטר בתקופת כהונתו כנשיא ארצות הברית בשנת 1979.
משפחתה
בישופ נולדה במשפחה אינטלקטואלית: שני הוריה היו חוקרים ואנשי חינוך. אביה, ד"ר ג. רסמן בישופ, היה איש חינוך ולימד לטינית ויוונית. אמה הייתה סופרז'יסטית ופמיניסטית שרצתה להיות סופרת, אך לא הצליחה כיוון שמעולם לא התפרסמו כתיבותיה. לאיסבל היו שני זוגות אחים תאומים בוגרים.
בשל ההתנגשות של ניהול חיי המשפחה וחיי העבודה הם עברו מניו ג'רזי לסינסינטי, אוהיו שבארצות הברית ושם נולדה איסבל בשנת 1902. המעבר לא היטיב עם מעמדם הכלכלי של משפחת בישופ, אשר היה נמוך מהממוצע (מעמד הפועלים), והם עברו מסינסינטי לדטרויט על מנת להיעזר בדוד עשיר ונדיב, שם האב חזר לעבוד בחינוך.
נעורים
כשהייתה בת 15, החלה ללמוד בבית ספר "וויקר" לאמנות גבוהה, שם פיתחה את העניין שלה באמנות.
בחירת התחום
בשנת 1918 היא החלה להתעניין בסגנון המודרניזם, טרנד שהחל בשנת 1913, והחליטה לנטוש את תחום האיור על מנת להיכנס לעולם האמנות הגבוהה. בין השנים 1922–1924, בישופ השתתפה בקורסים בליגת הסטודנטים לאמנות של ניו יורק. ראשית, היא למדה עם המודרניסט מקס ובר ולאחר מכן עם הצייר הריאליסטי קנת' האייס מילר.
הקמת משפחה
ב-9 באוגוסט 1934, בגיל 32, איסבל נישאה להרולד ג. וולף, נוירולוג מומחה. לזוג נולד ילד בשם רמסן (על שם אביה של איסבל), ב-6 באפריל 1940. ד"ר וולף מת ב-21 פברואר, 1962 לאחר 28 שנות נישואין.
פעילות מקצועית
בישופ עברה בגיל נעוריה לניו יורק על מנת ללמוד איור, אך בשנות ה-20 היא עזבה את התחום לטובת אמנות הציור. ב-1934 היא פתחה סטודיו משלה ב"כיכר יוניון" שבמנהטן, שם עבדה לשארית חייה, ואליו נסעה בכל יום מביתה בריברדייל שבניו יורק. ציוריה מציגים את גאות ושפל החיים ברחובות ניו יורק, כפי שניתן לראות מחלון הקומה הרביעית שלה. בישופ צפתה ותיעדה בציוריה את הפעילות היומיומית של הנכים ואת אנשי מעמד הפועלים של העיר, והדימויים שלה לכדו רגעים חולפים של אנשים שהולכים ומפטפטים. עבודתה בסוג אמנות זה תמיד הייתה לה חשובה. היא הושפעה מרעיונות תבנית וקומפוזיציה של האמנים מנטניה, פיירו דלה פרנצ'סקה ושארדן.
בשנות ה-30 ובזכות דמויותיה המצוירות, זכתה איסבל בהכרה כאחת הריאליסטים העירוניים הבולטים של "בית הספר הרחוב הארבעה-עשר". מושג זה מתייחס לקבוצה של ציירים מניו יורק, שבמשך שנות ה-20 וה-30 המשיכה במסורת שהחלה בדור קודם של תיאורים מציאותיים של חיי היומיום.
בשנת 1935 החלה ללמד בליגת הסטודנטים לאמנות, שם למדה כעשור לפני כן, וב-1937 הייתה האישה הראשונה שעבדה במשרה מלאה כחברת צוות. בשנת 1946 הפכה לסגנית הנשיא באקדמיה האמריקאית לאמנויות ומכתבים. גם כאן, פרצה דרך והייתה האישה הראשונה לעבוד בתפקיד כזה.
בשנים מאוחרות יותר (שנות ה-50–60), בישופ שילבה בציוריה עירום נשי עם ציור של קבוצות דמויות בתנועה. עבודותיה העידו על פניה המשתנים של כיכר יוניון במהלך השנים, מהתקופה שלאחר השפל של שנות השלושים, ועד למפגיני המלחמה ולסטודנטים משנות ה-60 וה- 70.
בגיל 72 בישופ קיימה את התערוכה הרטרוספקטיבית הראשונה שלה במוזיאון הוויטני לאמנות אמריקאית בניו יורק.
יצירות ראויות לציון
בישופ הכירה את סיפורם של ורגיליוס ודנטה דרך אמה, שלמדה איטלקית על מנת לתרגם את ספרו של דנטה לאנגלית. לדבריה, היא קיבלה השראה מקריאתה בתרגומם של הטקסטים "down-to-earth" ו"unpoetical" מתוך הפואמה "התופת" של דנטה, גרסה שהתמקדה בפרטי היום-יום של העולם התחתון. היא קשרה בין המוני נפשות רגילות המתעמתות עם דנטה וורגיליוס בגיהנום לבין המוני בני האדם שעברו מדי יום ביוניון סקוור בשעת העומס.
זו אחת היצירות הידועות ביותר של בישופ. השלמת הציור והופעתו בגלריות ארכו יותר משנה. יצירה זו התבססה על שני מכרות בכיכר יוניון, והיא ביקשה ללכוד את האינטראקציה ביניהן. היצירה צבועה בשמן ובטמפרה. השלווה שהציור משדר והזוהר החמים מטשטשים את הנסיבות הכלכליות הקודרות של השפל הגדול בשנות ה-30.
בציור המכונה "מפגש", בישופ המשיכה את הקו הסגנוני של יצירות מרובות שלה- לכידת סצנה של אינטראקציה בין גבר ואישה ברחוב בעיר. התיאור שלה על האישה כזקופה ובטוחה, מתקרבת לגבר ותומכת בו כנגד קיר, מדגים איך בישופ הבינה את התפקידים המגדריים השונים כבר באותה תקופה.
ביצירה זו, אישה צעירה, כנראה עובדת משרד, בעיצומה של בדיקת שינייה במראת כיס לאחר מריחת אודם. חוסר החן בבדיקה העצמית תואם את הריאליזם של בישופ ואת התעניינותה בחיי היומיום של נשים עובדות. בישופ ראתה נשים עובדות כחלק מהמסורת האמריקנית של קידום הנשים.
היא השתמשה בתנועות מכחול גסות ובתנועה הפיזית של הדמות כדי לבטא את ההתקדמות החברתית הזו.
כוח מיוחד (סדרת טלוויזיה)
כוח מיוחד (באנגלית: Special Ops Force או 'Soldier of Fortune, Inc) היא סדרת טלוויזיה אמריקנית ששודרה ברשת ITV מ-27 בספטמבר 1997 ועד 22 במאי 1999.
היפראנדרגוניזם
היפראנדרוגניזם הוא מחלה אנדוקרינית המאופיינת ברמות גבוהות של אנדרוגנים, וגורמת להפרעה במיוחד אצל נשים. התסמינים עלולים לכלול אקנה, נשירת שיער בקרקפת, שיער מוגבר בגוף או בפנים, וסת נדירה או נעדרת. הסיבה בכ-70% מהמקרים היא תסמונת השחלות הפוליציסטיות. גורמים אחרים כוללים היפרפלזיה של יותרת הכליה, תסמונת קושינג, סוגים מסוימים של סרטן ותרופות מסוימות.
כוח מיוחד (סדרת טלוויזיה)
הסדרה גוללה את קורותיהם של קבוצת שכירי חרב אמריקנים, יוצאי היחידות המיוחדות וארגוני המודיעין, אשר מבצעים עבור הממשל האמריקני פעולות חשאיות ברחבי העולם. על הצוות מפקד מייג'ור בדימוס מאתיו "מאט" שפרד (אותו גילם בראד ג'ונסון), יוצא הדיוויזיה המוטסת ה-82 וכוח דלתא, אשר הודח ממן השירות בצבא ארצות הברית לאחר שסירב פקודה במבצע מיוחד בקוסובו. חברו של מאט מן השירות, הקולנל בדימוס קסווייר טראוט (אותו גילם דייוויד שלבי), מגייס אותו לבצע עבור הממשל פעולות מיוחדות. בצוות חברים גם הצלף בני-ריי רידל, יוצא סיירת חיל הנחתים, מרגו וינסנט (אותה גילמה מלינדה קלרק), אשר בעברה שימשה כסוכנת חשאית ב-CIA, וטייס המסוקים דיקון "דיק" ריינולדס (אותו גילם דניס רודמן).
היפראנדרגוניזם
סימנים ותסמינים
כ-5 עד 10% מהנשים בגיל הפוריות סובלות מהיפר-אנדרוגניזם. היפראנדרוגניזם בא לידי ביטויי גם בגברים, אך בולט יותר בנשים מכיוון שרמות גבוהות של אנדרוגנים מדגישות את הויריליזציה (אוסף תכונות המאפיינות גברים כגון: כמבנה גוף, קול עמוק, שעירות, וכו'). מכיוון שהיפראנדרוגניזם מאופיין בעלייה ברמות הורמוני המין הגבריים, תסמינים של היפר-אנדרוגניזם אצל גברים לרוב זניחים שכן נחשבים למראה הטבעי. בדרך כלל היפר-אדרוגניות מאובחנת בקרב נשים בגיל הנעורים (גיל ההתבגרות מתקדם). הסקירה הרפואית מורכבת מבדיקת אגן, הבחנת בתסמינים חיצוניים ובדיקת דם להערכת רמות אנדרוגן.
נשים
היפראנדרוגניזם, כאשר רמות הטסטוסטרון הן גבוהות במיוחד, עלול לגרום לתופעות חמורות בנשים אם לא מותאם טיפול. רמת טסטוסטרון גבוה נמצאה כאחת הסיבות להשמנה, יתר לחץ דם, אמנוריאה (הפסקת הווסת) ופוגעת בהליך הביוץ, מה שעשוי להוביל לעקרות. הסימנים הבולטים יותר של היפר-אנדרגוניזם זו צמיחת שיער טרמינלי (באזור הבטן, חזה וכו), התקרחות, אקנה, שינויי הקול. היפר-אנדרוגניזם גורם להתפתחות הטולרנטיות לאינסולין, מה שעלול להוביל לסוכרת מסוג 2, ולדיסליפידמיה, כמו כולסטרול גבוה. כמו כן, נראה כי ישנה השפעה פסיכולוגית ניכרת על האינדיבידואל בעקבות הסימפטומים. דבר שלעיתים מוביל לחרדה חברתית, דיכאון וביטחון עצמי ירוד, במיוחד בקרב נערות מתבגרות ונשים צעירות.
גברים
אף על פי כי היפראנדרוגניזם אינו שכיח בקרב גברים, נערכו מחקרים שבדקו את השפעות של רמות טסטוסטרון גבוהות גם בגברים. מחקר הראה כי אף על פי שברוב הגברים לא חלו שינויים עקב העלייה ברמות הטסטוסטרון, היו מקרים בהם המשתתפים סבלו ממקרי תוקפנות לא אופיינית להם. רמות גבוהות של טסטוסטרון אצל גברים לא נמצאו בעלות השפעה ישירה על אישיותם, אך נצפו מקרים של תוקפנות פתאומית. תסמינים נוספים כוללים: חשק מיני מוגבר, מסת שרירים גדולה, צפיפות עצם גבוהה, רמת כולסטרול גבוה, ספירת זרע נמוכה, לחץ דם גבוה וכתוצאה מכך סיכוי גדול יותר לקבלת התקף לב ושבץ.
Arrhenoblastoma
Arrhenoblastoma הוא גידול נדיר בשחלה. לעיתים קרובות הוא מורכב מתאי סטרול, תאי ליידיג או שילוב כלשהו של השניים. הגידול יכול לייצר הורמונים זכריים או נשיים אצל המטופל. אצל ילד, גידול עלול לגרום לבגרות מינית מוקדמת. Arrhenoblastoma ממאיר אחראי ל -30% מכל המקרים של arrhenoblastoma, כאשר 70% האחרים הם בעיקר שפירים וניתנים לריפוי במהלך הניתוח.
אבחון
מטופלות עשויות להראות סימפטומים של היפראנדרוגניזם כבר בגילי הילדות המוקדמים, אך רופאים נוטים לפתח חשדות בעיקר כאשר המטופלת נמצאת בשלבי סיום גיל ההתבגרות ואילך.
היפראנדרוגניזם לרוב מאובחן על ידי בדיקת סימנים של הירסוטיזם באמצעות מתודה סטנדרטית אשר מצביעה על הטווח של צמיחת שיער עודפת.
בדיקת ההיסטוריה הרפואית של המטופלת ובדיקה גופנית של סימפטומים אלו הם אמצעים שמשתמשים בהם לדיאגנוזה ראשונית. הערכת ההיסטוריה הרפואית של המטופלת כוללת בדיקה של גיל התרחבות בלוטות החלב (בלועזית Thelarche), גיל האדרנרכה (Adrenarche), גיל קבלת הוסת הראשון (בלועזית Menarche); דפוסים של וסת (בלועזית menstruation); השמנת יתר (בלועזית obesity) ; היסטורית הרבייה; ושל תחילתם והתפתחותם של הסימפטומים להיפראנדרוגניזם. דפוסי וסת נבדקים מפני שדפוסים חריגים עלולים להופיע יחד עם הירסוטיזם. היסטוריה משפחתית נבדקת גם היא במטרה לאתר הופעת סימפטומים של היפרנאדרוגניזם או של השמנת יתר בקרב בני משפחה אחרים.
מניעה
היות שגורמי סיכון אינם ידועים ומשתנים בקרב מטופלים שונים, לא קיימת שיטה וודאית למניעת היפראנדרוגניזם. לפיכך, תחילה נדרשים מחקרים לטווח הארוך על מנת לאתר את הגורמים למחלה לפני שבכלל ניתן יהיה למצוא דרכי מניעה מספקות.
עם זאת, ישנם דברים שיכולים לעזור למנוע השלכות רפואיות ארוכות טווח הקשורות להיפראנדרוגניזם, כגון שחלות פוליציסטיות (PCOS). בדיקה על ידי רופא מומחה עבור היפראנדרוגניזם; בייחוד אם למטופלת ישנה היסטוריה משפחתית של המחלה, מחזור בלתי סדיר או סוכרת (בלועזית Diabetes); עשויה להיות מועילה. הקפדה על משקל תקין ועל תזונה סדירה חשובים גם הם להפחתת הסיכויים לסיבוכים של המחלה, במיוחד בקרב נשים הסובלות מהשמנת יתר, היות שאימון גופני מתמשך והקפדה על תפריט תזונתי בריא תורמים לשיפור המחזור החודשי וכמו כן להפחתת רמות אינסולין בדם ולהפחתת ריכוזי אנדרוגן.
טיפול
הטיפול בהיפראנדרוגניזם משתנה בהתאם למצב הרפואי שגורם לו. בתור סימפטום הורמונלי של שחלות פוליציסטיות, גיל המעבר (בלועזית menopause), ובעיות אנדוקריניות אחרות, היפראנדרוגניזם מטופל בעיקר בתור סימפטום של בעיות אלו. באופן שיטתי, ניתן טיפול על ידי אנטי-אנדרוגנים כגון ציפרוטרון אצטט, פלוטמיד וספירונולקטון על מנת לווסת את רמון האנדרוגן בגוף המטופלת. עבור היפראנדרוגניזם הנגרם כתוצאה מהיפרפלזיה מולדת של האדרנל בהופעתה המאוחרת (בלועזית (Late-Onset Congenital Adrenal Hyperplasia (CAH), הטיפול הניתן מתמקד בעיקר על מתן הורמונים גלוקוקורטיקואידים על מנת להילחם בייצור הקורטיזול הנמוך ובייצור המוגבר של האנדרוגנים שנגרם בעקבות הנפיחות של בלוטות יותר הכליה. גלולת מבוססות אסטרוגן ניתנות לטיפול בהיפראנדרוגניזם הנגרם הן מ-CAH והן מ-PCOS. נמצא כי טיפולים הורמונליים אלו מורידים את רמות האנדרוגן העודפות, מדכאים ייצור אנדרוגן בבלוטות יותרת הכליה ומביאים לירידה ניכרת בהירסוטיזם.
פעמים רבות מתמודדים עם היפראנדרוגניזם באופן סימפטומטי. הירסוטיזם ואקנה מגיבים טוב לטיפולים ההורמונליים שתוארו לעיל, כאשר 60-100% מהמטופלות מדווחות על שיפור בהירסוטיזם. לעומת זאת, התקרחות אנדרוגנית (בלועזית Androgenic alopecia) אינה מראה שיפור משמעותי לאור מתן טיפולים הורמונליים ולפיכך מצריכה טיפולים אחרים, כגון השתלת שיער.
ספורט
בעקבות המקרה של האתלטית הדרום אפריקנית קסטר סמניה, התאחדות האתלטיקה הבינלאומית (IAAF) הנהיגה מדיניות חדשה על פיה יאסר על נשים ספורטאיות להתחרות כנשים אם יש להן היפראנדרוגניזם. הבסיס להחלטה זאת הוא שלנשים אלו עשוי להיות יתרון בלתי הוגן על יריבותן. החוקים קובעים כי נשים אלו יוכלו להתחרות בקטגוריית הגברים אם התוצאות שלהן יאפשרו להן. ה IAAF מציין כי טסטוסטרון מקושר למסת גוף רזה, ובכך משפיע על הכוח, המהירות והכוח המתפרץ של האתלט. הסף של הטסטוסטרון מעליו לא יורשה לנשים להתחרות במקצי הנשים נקבע על 10 ננומול/ליטר, בהתבסס על מחקר שבדק אתלטיות שהתחרו באליפויות העולם באתלטיקה ב 2011 ו 2013. ל 99% מהאתלטיות במחקר היו רמות טסטסטורון נמוכות מ 3.08 ננומול/ליטר. במחקר שפורסם ב 2014, וסקר פרופילים אנדוקריניים של 693 ספורטאים וספורטאיות עלית, נמצא כי רק ל 13.7% מהנשים היו רמות גבוהות של טסטסטורון, בעוד של 16.5% מהגברים היו רמות טסטסטורון נמוכות. עורכי המחקר ציינו כי "הייתה חפיפה מושלמת בין הטווחים של הריכוזים [בין המינים]. וזה מדגים שההחלטה של הוועד האולימפי הבינלאומי (IOC) וה IAAF להגביל השתתפות של ספורטאיות במקצי עילית רק למשתתפות עם רמות טסטסטורון "נורמליות" אינה יישומית".
תהליך בדיקת המין של נשים הוא שנוי במחלוקת, וישנן טענות כי הוא משפיל ועשוי להוביל לאפליה. קיימות עדויות כי נשים ממדינות מתפתחות עברו הליכים של קליטורדקטומיות וגונדקטומיות בעקבות אבחנה של היפראנדרוגניזם. בספטמבר 2014, דיוטה צ'אנד, אצנית הודית שנאסר עליה להתחרות בנשים במסגרת תחרויות של ה IAAF, הגישה עתירה במטרה לערער על ההחלטה, מתוך רצון לחזור ולהתחרות. ביולי 2015, בית המשפט לבוררות בספורט, השעה את החלטת ה IAAF להרחיק את צ'אנד, ואפשר לה לחזור להתחרות. ל IAAF ניתנו שנתיים במהלכן נציגי הארגון צריכים להציג ראיות מדעיות התומכות בהרחקה. בהיעדר ראיות ההרחקה תבוטל.
השעיית בדיקות ההיפראנדרוגניזם של ה IAAF הובילה למחלוקת במשחקים האולימפיים בריו 2016. המחלוקת באה לידי ביטוי בעיקר בנושא השתתפותה, וזכייתה במדליית הזהב בריצת 800 המטרים, של הרצה הדרום אפריקאית קסטר סמניה. מתחרותיה של קסטר, לינסי שארפ וג'ואנה ג'וז'וויק, הצהירו כי הן מאמינות שלקסטר יש יתרון תחרותי בלתי הוגן. במדליית הכסף, באותה תחרות, זכתה הרצה מבורונדי - פרנסין ניונסבה, שב 2019 אישרה בראיון כי גם לה יש היפראנדרוגניזם. חוקרים מתחום הביו-אתיקה ותומכי שוויון מגדרי טוענים כי מניעה של השתתפות בתחרויות ספורט מנשים עם רמת טסטוסטרון גבוהה היא למעשה אפליה, בה הספורטאית "נענשת" עקב תכונה גופנית טבעית לחלוטין. הדבר דומה ליתרון טבעי של שחקן כדורסל גבוה או זורק דיסקוס עם מוטת ידיים גדולה.
הגדרה חברתית
מלבד הגדרות ביוכימיות או קליניות, הגדרות תרבותיות מקובלות עשויות לקבוע את גבולות ההיפראנדרוגניזם בחברה. גדילה של שיער מעבר לרמה מסוימת ובאזורי גוף מסוימת נחשבים כטאבו בחברות מערביות רבות, גם אם מבחינה קלינית הדבר נחשב כנורמלי (למשל על פי סולם פרימן-גאלווי). לדוגמה, רק שיער ערווה ובית שחי מקובל בנשים בצפון אמריקה, בעוד ששיער באזור השפה העליונה, ה"הקו הלבן" (Linea Alba) בבטן, אזור הירכיים ומסביב לאזור הפטמה בשד אינו מקובל.
ארגונים
ארגונים מקצועיים כמו "Androgen Excess and PCOS Society" הוקמו על מנת לקדם את המחקר, האבחון, הטיפול והמניעה של היפראנדרוגניזם ותסמונת השחלות הפוליציסטיות, כמו גם החינוך של הציבור והקהילה המדעית אודות מצבים אלו.
שמחת הפרטים הקטנים
שמחת הפרטים הקטנים הוא אלבום הבכורה של הזמר היוצר, המלחין והמוזיקאי ארז לב ארי. האלבום יצא לאור בשתי גרסאות כאשר הגרסה הראשונה יצאה לאור ב-4 בדצמבר 2007 וזו שאחריה יצאה ביולי 2008. לגרסה השנייה נוסף השיר "אנה אפנה" שהיה שיר הנושא של הסדרה הטלוויזיונית "סרוגים" שהוקלט בשנת 2008 ודורג במצעדים השנתיים של שנת ה'תשס"ח (ראו בהמשך). הסינגל הראשון שיצא מהאלבום היה "מה אעשה" שיצא כבר בחודש מאי בשנת 2006. בין השירים המוצלחים שיצאו מאלבום זה אפשר למנות את "צדק" (השיר שפותח את האלבום), דואט של לב ארי יחד עם לאה שבת. שיר זה מתייחס למערכת היחסים שבין לב ארי לבין זוגתו. שיר נוסף הוא "מתוך האפלה" (הרצועה השמינית) שבו כלי הקשה רבים וקולות רקע של שרית שולצ'ינר. סוגר את האלבום השיר "חתונה" המשלב סיטאר שמנגן בו ואווירת הודו, ובכך מוסיף ומקשר את האלבום כולו לקשר רוחני. רוב שירי האלבום הוקלטו באולפן הביתי של לב ארי בביתו. האלבום זכה בתואר אלבום זהב על מכירת עותקים רבים שלו.
פגאני הואיירה
פגאני הואיירה (באיטלקית: Pagani Huayra) היא מכונית ספורט רודסטר המוגדרת מכונית על מתוצרת יצרנית רכבי הספורט האיטלקית פגאני אוטומובילי (שם רשמי: Pagani Automobili S.p.A.) אשר יוצרה משנת 2012 עד שנת 2022.
ארנסט אופלר
ארנסט אופלר (בגרמנית: Ernst Oppler; 19 בספטמבר 1867 – 1 במרץ 1929) היה צייר וחרט אימפרסיוניסטי גרמני יליד הנובר.
ראשית חייו
ארנסט אופלר היה בנו של אדווין אופלר (1831-1880), אדריכל גרמני-יהודי בולט. אחיו של ארנסט אופלר היה הפסל אלכסנדר אופלר (1869-1937), הרופא ברטולד אופלר (1871–1943), ועורך הדין והנוטריון זיגמונד אופלר (1873-1942). בת דודו הייתה המעצבת אלזה אופלר-לגבנד (1875–1965). הוא למד באקדמיה לאמנויות יפות במינכן אצל ניקולאוס גיזיס ולודוויג פון לופץ. לאחר מכן עבר ללונדון ללמוד אצל ג'יימס אבוט מקניל ויסלר, אחד האמנים האהובים עליו. הוא הפך לחבר באגודה הבין-לאומית של פסלים, ציירים וחרטים, בשנת 1898. עבודתו המוקדמת הייתה נטורליסטית בגישתה. בשנת 1901 נסע להולנד וצייר דיוקנאות אלגנטיים של הגברים בגוונים מאופקים.
הזצסיון הברלינאי
שחזר למינכן הצטרף אופלר לזצסיון במינכן. בשנת 1904 הזמין מקס ליברמן את ארנסט אופלר ולוביס קורינת לעזוב את מינכן ולעבור לברלין. שניהם הפכו שם לחברים בזצסיון הברלינאי, קבוצת אמנים שדגלו בסגנון האימפרסיוניסטי הגרמני החדש. אופלר הפך שם לצייר דיוקנאות ידוע, וגם תיאר את חיי היומיום דרך רישומיו, תחריטיו, נופי עיר וציורי ז'אנר. עם אחיו הפסל אלכסנדר אופלר היו להם סטודיויים בווילה אופלר משלהם בברלין-גרונוולד ודירה עירונית בקורפירסטנשטראסה. ארנסט אופלר הוזמן שבע פעמים לביאנלה בוונציה והשתתף שש פעמים.
בשנת 1912 לאחר מחלוקות על אקספרסיוניזם הוא הפסיק להשתתף בתערוכות של הזצסיון בברלין, אך הוא עדיין נותר אחד החברים הבולטים באוונגרד. המדינה הגרמנית קנתה יצירות מאופלר והציגה אותן במוזיאונים כדוגמאות לגל החדש באמנות.
אופלר החל לבקר במופעי ריקוד של הבלט הרוסי שהיה פופולרי מאוד באותה תקופה והחל לתעד את ההופעות.
הוא גם הפך לסופר חשוב של תולדות הבלט בגרמניה.
ארנסט אופלר נפטר בברלין ב-1 במרץ 1929.
סרטן הנרתיק
סרטן הנרתיק (באנגלית: Vaginal cancer) הוא גידול ממאיר, המופיע ברקמות הנרתיק. גידולים ראשוניים הם לרוב קרצינומות של תאי קשקש. גידולים עיקריים הם נדירים ולרוב סרטן הנרתיק יופיע כגידולים משניים. סרטן הנרתיק נפוץ בעיקר בקרב נשים מעל גיל 50, אך יכול להופיע בכל גיל, אפילו בינקות. לרוב סרטן זה יירפא אם יזוהה ויטופל בשלבים מוקדמים של המחלה. אופן הטיפול במחלה לרוב כולל הקרנות באגן בתוספת ניתוח להוצאת הגידול. במקרים מסוימים, ניתן לאבחן ילדות עם סרטן נרתיקי מתקדם. הם מטופלים באמצעות ניתוח, הקרנות וכימותרפיה. סרטן הנרתיק אצל ילדות עשוי לחזור בגילאים מאוחרים יותר. טיפול גנטי כטיפול נגד סרטן הנרתיק נמצא כרגע בשלבי ניסויים קליניים.
תיאור המחלה
קרצינומה של הנרתיק מופיעה אצל פחות מ-2% מהנשים עם גידולים ממאירים באגן. קרצינומה קשקשנית היא הסוג הנפוץ ביותר של סרטן הנרתיק. ישנו קשר חזק בין הימצאות HPV (וירוס הפפילומה) האנושי להימצאות של סרטן הנרתיק. סרטן הנרתיק מופיע לרוב בשליש העליון של הנרתיק (51%), 30% נמצאים בשליש התחתון ו-19% בשליש האמצעי. סרטן הנרתיק יכול להופיע כנגע מוגבר הצומח משכבת האפיתל וכביטוי בצורת כיב, הנובע מדיכוי של הרקמה.
סימנים וסימפטומים
לרוב אין סימנים וסימפטומים בשלבים המוקדמים של המחלה. כאשר סרטן הנרתיק אכן גורם לתסמינים, הם עשויים לכלול:
סוגים
ישנם שני סוגים עיקריים של סרטן הנרתיק: קרצינומה של תאי קשקש ואדנוקרצינומה.